**Protokoll fra styremøte i Midt-Norge Travforbund tirsdag 19. januar kl 18.00, Leangen Travbane**

**Tilstede: Edmund Morewood, Geir Trøan, Noralf P Brækken, Rolf Inge Furuhaug, Carl Petter Brun, Elin Flataune, Roger Rundhaug, Sverre Hosen**

**Forfall. Sven-Tore Jacobsen, Ketil Oksvold, Laila Næve**

**Saksliste**

**Sak 1) Godkjenning protokoll fra styremøte 15.12.15.**

Protokollen ble godkjent.

**Sak 2) Nye Leangen**

Edmund la frem et forslag til vedtak vedrørende valg av lokasjon for Nye Leangen.

Forslag til vedtak:

Valg av ny lokasjon Nye Leangen

I henhold til styrevedtak i Det Norske Travselskap sitt styremøte 22. august 2015.

Styret i Midt-Norge Travforbund vedtar at det fremforhandles avsluttende opsjonsavtaler med signatur fra alle grunneiere i Klæbu og Melhus.

Det innbefatter et arealbehov til en 1000/1350m løpsbane og med de fasiliteter et moderne hestesportsenter trenger i arealbehov.

De to valgte alternativene skal presenteres til generalforsamling i MNTF, som skal foreta endelig valg av lokasjon blant disse to.

Før de avsluttende forhandlinger kan starte skal DNT styret godkjenne dette vedtaket.

Edmund forklarte at Orkdal var tatt ut som lokasjon av styret i DNT, blant annet av avstand til Trondheim, samt for lite samlet areal og fordi at flere av grunneierne ikke vil selge sine eiendommer.

Carl Petter anmerket at det har ikke vært forelagt noen sakspapirer på forhånd, og det vil ikke være mulig å ta en avgjørelse i en så viktig sak, uten å være forberedt på forhånd. Han mente at saken burde utsettes.

Rolf Inge ønsker at Orkdal fortsatt skal være et alternativ/reserve inntil endelig valg av lokasjon er foretatt.

De øvrige mente at man kunne fatte vedtak.

Det ble stemt over forslaget og det ble vedtatt med fire stemmer for og en stemme imot.

*Vedtak:*

*Valg av ny lokasjon Nye Leangen*

*I henhold til styrevedtak i Det Norske Travselskap sitt styremøte 22. august 2015.*

*Styret i Leangentravets Eiendom AS vedtar at det fremforhandles avsluttende opsjonsavtaler med signatur fra alle grunneiere i Klæbu og Melhus.*

*Det innbefatter et arealbehov til en 1000/1350m løpsbane og med de fasiliteter et moderne hestesportsenter trenger i arealbehov.*

*De to valgte alternativene skal presenteres til generalforsamling i MNTF, som skal foreta endelig valg av lokasjon blant disse to.*

*Før de avsluttende forhandlinger kan starte skal DNT styret godkjenne dette vedtaket.*

**Sak 3) DU-søknader 2016**

Edmund forlot møtet under behandling av denne saken, da hans klubb Sunndal og Omegn Travklubb har søkt om midler.

Styret gjennomgikk anleggskontaktenes vurderinger. Styret mener det er mange gode tiltak og at det burde være større bevilgninger, men med de gitte ressurser må man velge. Styret presiserer at det er viktig å skille mellom vedlikehold og investeringer. Soknedal og Orkland blir oppfordret til å søke om endret bruk av treningsanlegg, slik at de kan få muligheten til å motta banebidrag, som er et bidrag til vedlikeholdskostnader. Det er også viktig å følge opp alle leieavtaler som lagene har med grunneierne. Forbundskontoret bør ha ett arkiv på dette. Kan være vedlegg ved neste innsending av anleggsrapportene.

*Vedtak.*

*Styret støtter anleggskontaktenes vurderinger og prioriteringer.*

**Sak 4) Regnskap 2015**

Sverre gjennomgikk regnskapet og noter til regnskapet. Det viser et resultat på minus kr 42053,14.

Styret har vært innforstått med at årets resultat ville bli minus. Styret har gjennom året gitt en rekke reisetilskudd, som nå tas av egenkapitalen. Egenkapitalen har i tidligere år blitt tilført ikke brukte kompetansehevingsmidler. Sum reisetilskudd 2015 kr 63157,89.

Underskuddet føres mot egenkapitalen.

**Sak 5) Budsjett 2016**

Sverre gjennomgikk budsjett for 2016.

Det er lite rom for ekstra aktiviteter og tiltak. Styrets disponible inntekter er driftstilskudd fra DNT kr 268000,-, medlemskontingent lagene kr ca kr 23000,- og mva refusjon ca kr 20000,-. Når utgiftene til styremøter, generalforsamling og høstkonferanse utgjør ca kr 265000,-, blir det lite igjen til øvrige kontorhold etc.

Carl Petter spurte om det ikke ville være riktig å avsette penger til den kommende Voldgiftssaken. Dette både når det gjelder budsjettet 2016, men også regnskapet for 2015.

Edmund svarte at dette er det ikke midler til, og det er heller ikke noen føringer fra DNT om dette.

Budsjett ble tatt til etterretning.

**Sak 6) Aktivitetsplan 2016**

Sverre gjennomgikk forslag til aktivitetsplan. Den har de samme aktiviteter som 2015.

*Aktivitetsplan 2016*

*Det har i de siste årene vært lagt ned mye innsats i «Nye Leangen». Styret i MNTF har nå flyttet det videre praktiske arbeid over i Leangen Eiendom AS, mens det er styret i MNTF som har det formelle ansvaret.*

*Det vil i 2016 bli fokusert på følgende aktiviteter:*

*Avholde tillitsmannskurs og kurs i «medlemsregisteret», samt se på mulighetene for regnskapskurs. Lagene kan søke om tilskudd til kurs/kompetanseheving. Styret vil vurdere de enkelte søknader.*

*Til Start har så langt vært en suksess og stadig blitt utvidet til å omfatte flere regioner. I 2016 søkes det å starte opp i ? regioner, samt det blir oppfølging i de regioner som startet i 2015 og i 2014. Tiltak for eldre ustartede vil bli fulgt opp.*

*Forbundssekretæren og styret er tilgjengelig for lagene. Vi stiller gjerne på medlemsmøter/styremøter ved behov.*

*Forbundsstyret avholder 10 – 12 styremøter gjennom året.*

*Fokusere på medlemsregisteret og vedlikehold av dette.*

*Fokusere på informasjonsarbeid/verving av flere medlemmer og hesteeiere, spore til økt aktivitet i lagene. Enkelte lag er veldig flinke, andre er mindre flinke.*

*Jobbe for økte tilskudd til grasrota, travlagene som driver lokalbaner, treningsløyper og lokalkjøringer*

*Forbundets deltagelse i DS og Leangen Eiendom AS, vil fortsatt være en prioritert oppgave.*

*Stimulere til økt aktivitet og rekruttering til og gjennom ponni og ungdomsaktiviteter.*

*Generalforsamling i MNTF 2016 og Høstkonferanse i MNTF 2016*

*Generalforsamling i DNT april 2016 og høstkonferanse i DNT*

Den ble vedtatt fremlagt for generalforsamlingen, med tilføyelse av et punkt om Hestens Dag. Dette tiltaket må lagene bli flinkere til å arrangere. Kun 7 arrangement i 2015.

**Sak 7) Til Start, arrangementer 2016**

Det skal være samling på Gardermoen 22. og 23. januar hvor Til Start for hester f 2013 skal oppsummeres. Der deltar Noralf Brækken fra Gauldal, Sverre hosen fra forbundet, Reidun Fremstad fra Fosen og Kai Robertsen fra Nossum. Der vil MNTF blant annet ta opp tilskuddsordningen.

For 2016 vil MNTF prøve følgende arrangementer:

Fosen – hester f 2013, 2014, 2015 og eldre ustartede

Nossum – hester f 2013, 2014, 2015 og eldre ustartede

Gauldal – hester f 2013, 2014, 2015 og eldre ustartede

Orkdal v/Surnadal - hester f 2015, eventuelt flere årganger

**Sak 8) Nytt fra regionene**

Møre: Ingen møteaktivitet i regionen siden i desember.

Gauldal: vedlikehold av banen, mange gode sportslige prestasjoner av regionens hester og kusker

Trondheim: litt utfordringer med samarbeidet lagene imellom. De jobber nå med spennende navn til foredrags/temakvelder, bla J M Kvikstad, Peter Untersteiner og Gunnar Gjerstad.

Orkdal: har samarbeidet godt lagene imellom med to lokalkjøringer i januar.

Ponni nord. Jobber med rekruttering av ponnikusker. Har fire som mangler praksis, men er ferdig m teori. Jobber også med ytterligere fire ponnikusker.

Ponni sør. Jobber med rekruttering, har to nye nå. De har hatt ponniløp på to lokalkjøringer på Orkdal i januar.

Nord: møtevirksomhet i forbindelse med kommende Voldgiftsak.

**Sak 9) Forbundssekretærens kvarter**

* Folkehesten 2016, Torpa Nils snart utsolgt. Vanskelig å få alle lag engasjert. Avventer melding fra Kim Are sveen vedrørende oppgjør for tildelte andeler. Hvordan skal pålagte ikke solgte andeler gjøres opp?
* Oppdatering hjemmesider på travsport.no må bli bedre. Dette må tas opp på regionmøtene. Sverre sender ut brukerveiledning for hjemmesidene. Mange bruker Facebook. Dette må i så fall opplyses om på lagets side på travsport.no.

**Sak 10) Stevnestart totokjøringer**

Rolf Inge ønsker at vi får faste starttidspunkt på stevnene. Det må bli fast stevnestart kl 18.00 på hverdager, og kl 15.00 på søndager. Han støtter Robert Jakobsens skriv om dette til Rikstoto, noe som også de øvrige lederne av driftsselskapene gjør. Dette er viktig i forhold til rekruttering nye spillere, publikum og hesteeiere. Sen stevnestart er fordyrende for mange hesteeiere som bor på Fosen. Likeså kommer man veldig sent hjem etter løpsdager som er slutt nærmere kl 22.00.

Rikstoto hevder det er viktig med sen stevnestart i forhold til spillerne.

Driftsselskapene ville jobbe mot tidligere stevnestart på ukedager.

**Sak 11) Eventuelt**

Edmund deltok på et møte med forbundsledere og valgkomiteen i DNT den 4. januar. Der ble det diskutert ettårig generalforsamlinger, tilbake til det som var tidligere i DNT. Men for at dette ikke skal være fordyrende, ønsker man at det skal være færre delegater. Forslag på 70 – 75 delegater, mot i dag 175 delegater. Dette vil forskyve maktbalansen i DNT og man får en sentralisering. Det er flere av forbundene i sør, som er for dette forslaget. Viktig å stå opp imot dette.

Blir dette gjennomført, vil det fort påvirke antall kjøredager i distriktene, noe som utarmer travet. Blir bare igjen amatører i distriktene. De profesjonelle vil trekke sørover.

**Trondheim 13. januar 2016**

**Sverre Hosen**